แนวโน้มหุ้นไร้ทิศทาง
นักวิเคราะห์ประเมินดัชนีเช้าวันนี้ไร้ทิศทาง   ตลาดต่างประเทศ Take profit ปกติ-ในประเทศงบฯภาครัฐหนุน
13 มี.ค. 2556

นักวิเคราะห์ประเมินดัชนีเช้าวันนี้ไร้ทิศทาง   ตลาดต่างประเทศ Take profit ปกติ-ในประเทศงบฯภาครัฐหนุน
นายชัย จิรเสวีนุประพันธ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไร้ทิศทางเพราะในส่วนของเอเชียบวกลบคละกัน และถ้าดูจากตลาดต่างประเทศเป็นการ Take profit ระยะสั้นปกติทั้งดาวโจนส์ ยุโรป
ส่วนหุ้นไทยเน้นรายกลุ่มที่เป็นข่าว 4 กลุ่ม คือ กลุ่มแรกงบลงทุนภาครัฐให้ผลดีกับกลุ่มผู้รับเหมาฯ วัสดุก่อสร้าง และธนาคารได้ประโยชน์ แนะรอซื้อเมื่ออ่อนตัว กลุ่มที่ 2 สื่อสารรับประเด็นจะเปิดให้บริการ 3G ซึ่งราคาหุ้นขึ้นมาแล้วแนะซื้อลงทุนหรือซื้อเมื่ออ่อนตัว 
กลุ่มที่ 3 ประเด็นเทศกาลจ่ายปันผล(Dividend Season) และ ประเด็นสุดท้ายการทำ Window Dressing ในช่วง 2 สัปดาห์สุดท้ายของไตรมาสแรก แต่ยังไม่ใช่ประเด็นวันนี้ ส่วนมูลค่าการซื้อขายที่พุ่งสูงเมื่อวานกระจุกตัวในกลุ่มสื่อสาร
วันนี้ให้แนวต้านที่ 1,586 จุด ซึ่งเป็นจุดสูงสุดของเมื่อวาน ส่วนแนวรับ 1,565 และ 1,562 จุด